**ИЗЈАВА О УСКЛАЂЕНОСТИ ПРОПИСА СА ПРОПИСИМА ЕВРОПСКЕ УНИЈЕ**

1. Овлашћени предлагач прописа: Влада

Обрађивач: Министарство унутрашњих послова

2. Назив прописа

Предлог закона о изменама и допунама Закона о странцима

**(Draft Law on Amendments to the Law on Foreigners)**

3. Усклађеност прописа с одредбама Споразума о стабилизацији и придруживању између Европских заједница и њихових држава чланица, са једне стране, и Републике Србије са друге стране („Службени гласник РС”, број 83/08) (у даљем тексту: Споразум):

**а) Одредба Споразума која се односи на нормативну садржину прописа,**

Наслов V Кретање радника, пословно настањивање, пружање услуга, кретање капитала

Поглавље I Кретање радника

Члан 49,

Поглавље II Пословно настањивање

Члан 53. и 58.

**б) Прелазни рок за усклађивање законодавства према одредбама Споразума,**

**в) Оцена испуњености обавезе које произлазе из наведене одредбе Споразума,**

**г) Разлози за делимично испуњавање, односно неиспуњавање обавеза које произлазе из наведене одредбе Споразума,**

**д) Веза са Националним програмом за усвајање правних тековина Европске уније.**

**4. Усклађеност прописа са прописима Европске уније:**

**а) Навођење одредби примарних извора права Европске уније и оцене усклађености са њима,**

Уговор о Европској Унији, Наслов I Основне одредбе, члан 3.

Уговор о функционисању ЕУ, Наслов IV Слобода кретања лица, услуга и капитала, Поглавље I Радници, члан 45.

**б) Навођење секундарних извора права Европске уније и оцене усклађености са њима,**

Директива 2001/98/ЕУ Европског парламента и Савета од 13. децембра 2011. године о јединственом поступку за издавање јединствене дозволе за боравак и рад држављана трећих земаља на територији државе чланице и заједничком скупу права за држављане трећих земаља који законито бораве у држави чланици.

Directive 2011/98/EU of the European Parliament and of the Council of 13 December 2011 on a single application procedure for a single permit for third-country nationals to reside and work in the territory of a Member State and on a common set of rights for third-country workers legally residing in a Member State.

Поменута директива је једним делом пренета у Предлог закона о изменама и допунама Закона о странцима, док је другим делом пренета у Предлог закона о изменама и допунама Закона о запошљавању странаца, чије се измене и допуне врше паралелно са израдом Предлога овог закона.

**в) Навођење осталих извора права Европске уније и усклађенoст са њима,**

**г) Разлози за делимичну усклађеност, односно неусклађеност,**

**д) Рок у којем је предвиђено постизање потпуне усклађености прописа са прописима Европске уније.**

**5. Уколико не постоје одговарајуће надлежности Европске уније у материји коју регулише пропис, и/или не постоје одговарајући секундарни извори права Европске уније са којима је потребно обезбедити усклађеност, потребно је образложити ту чињеницу. У овом случају, није потребно попуњавати Табелу усклађености прописа. Табелу усклађености није потребно попуњавати и уколико се домаћим прописом не врши пренос одредби секундарног извора права Европске уније већ се искључиво врши примена или спровођење неког захтева који произилази из одредбе секундарног извора права (нпр. Предлогом одлуке о изради стратешке процене утицаја биће спроведена обавеза из члана 4. Директиве 2001/42/ЕЗ, али се не врши и пренос те одредбе директиве).**

**6. Да ли су претходно наведени извори права Европске уније преведени на српски језик?**

Не.

**7. Да ли је пропис преведен на неки службени језик Европске уније?**

Да.

**8. Сарадња са Европском унијом и учешће консултаната у изради прописа и њихово мишљење о усклађености.**